WikiLeaks tashkiloti AQSh prezidentligiga demokratlar partiyasidan nomzod Hillari Klintonning shtab boshlig‘i Jon Podestaning navbatdagi yozishmalarini omma e’tiboriga havola etdi. Yozishmalar tashkilot saytida e’lon qilingan. Umumiy hisobda e’lon qilingan yozishmalar soni 34 mingtani tashkil etadi. Joriy yilning iyul oyida WikiLeaks saytida noma’lum xakerlar tomonidan AQShning Demokratlar partiyasi milliy qo‘mitasidan qo‘lga kiritilgan ma’lumotlar e’lon qilingan edi.